CELEX: 32004R2232
Language: sl
Date: 2004-12-23 00:00:00
Title: Uredba Komisije (ES) št. 2232/2004 z dne 23. decembra 2004 o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov veterinarskih zdravil v živilih živalskega izvora glede altrenogesta, beklometazon dipropionata, kloprostenola, R-kloprostenola, sorbitan seskvioleata in toltrazurilaBesedilo velja za EGP.

24.12.2004   
            
            
               SL
            
            
               Uradni list Evropske unije
            
            
               L 379/71
            
         
      UREDBA KOMISIJE (ES) št. 2232/2004
   z dne 23. decembra 2004
   o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov veterinarskih zdravil v živilih živalskega izvora glede altrenogesta, beklometazon dipropionata, kloprostenola, R-kloprostenola, sorbitan seskvioleata in toltrazurila
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,en,
   ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) in zlasti členov 2, 3 in 4(3) Uredbe,
   ob upoštevanju mnenja Evropske agencije za zdravila, ki ga je oblikoval Odbor za zdravila za veterinarsko uporabo,
   ob upoštevanju naslednjega:
   
               (1)
            
            
               Vse farmakološko aktivne snovi, ki se uporabljajo v Skupnosti v veterinarskih zdravilih, namenjenih živalim za proizvodnjo hrane, je treba oceniti v skladu z Uredbo (EGS) št. 2377/90.
            
         
               (2)
            
            
               Do zaključka znanstvenih študij je bila snov altrenogest v skladu z Direktivo Sveta 96/22/ES z dne 29. aprila 1996 o prepovedi uporabe v živinoreji določenih snovi, ki imajo hormonalno ali tirostatično delovanje, in beta-agonistov ter o razveljavitvi direktiv 81/602/EGS, 88/146/EGS in 88/299/EGS (2) vključena v Prilogo III k Uredbi (EGS) št. 2377/90 za prašiče in kopitarje, samo za zootehniško uporabo. Te študije so sedaj zaključene, zato je treba altrenogest vključiti v Prilogo I k navedeni uredbi.
            
         
               (3)
            
            
               Snov beklometazon dipropionat je treba vključiti v Prilogo II k Uredbi (EGS) št. 2377/90 za kopitarje, vendar le za uporabo z vdihavanjem.
            
         
               (4)
            
            
               Snovi kloprostenol in R-kloprostenol sta bili vključeni v Prilogo II k Uredbi (EGS) št. 2377/90 za goveda, prašiče in kopitarje. Vnos je treba razširiti na koze.
            
         
               (5)
            
            
               Snov sorbitan seskioleat je tesno povezana s sorbitan trioleatom, ki je vključen v Prilogo II k Uredbi (EGS) št. 2377/90 za vse živalske vrste za proizvodnjo hrane. Drugi sorbitan estri so v skladu z Direktivo Evropskega parlamenta in Sveta 95/2/ES z dne 20. februarja 1995 o aditivih za živila razen barvil in sladil (3) dovoljeni kot aditivi za živila in zato vključeni v Prilogo II k Uredbi (EGS) št. 2377/90 za vse živalske vrste za proizvodnjo hrane. Zadevni sorbitan estri so sorbitan monostearat (E491), sorbitan tristearat (E492), sorbitan monolaurat (E493), sorbitan monooleat (E494) in sorbitan monopalmitat (E495). Sorbitan seskioleat je zato treba vključiti v navedeno Prilogo II za vse živalske vrste za proizvodnjo hrane.
            
         
               (6)
            
            
               Snov toltrazuril je vključena v Prilogo I k Uredbi (EGS) št. 2377/90 za piščance, purane in prašiče. Da bi lahko zaključili znanstvene študije za razširitev na goveda, je treba toltrazuril vključiti v Prilogo III k navedeni uredbi, vendar ne za živali, katerih mleko se proizvaja za prehrano ljudi.
            
         
               (7)
            
            
               Uredbo (EGS) št. 2377/90 je treba ustrezno spremeniti.
            
         
               (8)
            
            
               Dovoliti je treba ustrezen rok pred začetkom uporabe te uredbe, da bi države članice lahko izvedle kakršne koli prilagoditve dovoljenj za promet, potrebne ob upoštevanju te uredbe, ki so bila odobrena v skladu z Direktivo Evropskega parlamenta in Sveta 2001/82/ES z dne 6. novembra 2001 o zakoniku Skupnosti o zdravilih za uporabo v veterinarski medicini (4).
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za veterinarska zdravila –
            
         SPREJELA TO UREDBO:
   Člen 1
   Priloge I, II in III k Direktivi (EGS) št. 2377/90 se spremenijo skladno s Prilogo k tej direktivi.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 22. februarja 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. decembra 2004
      
         
            Za Komisijo
         
         Günter VERHEUGEN
         
         
            Podpredsednica
         
      
   
   
      (1)  UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 1875/2004 (UL L 326, 29.10.2004, str. 19).
   
      (2)  UL L 125, 23.5.1996, str. 3. Direktiva, kakor je bila nazadnje spremenjena z Direktivo Evropskega parlamenta in Sveta 2003/74/ES (UL L 262, 14.10.2003, str. 17).
   
      (3)  UL L 61, 18.3.1995, str. 1. Direktiva, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
      (4)  UL L 311, 28.11.2001, str 1. Direktiva, kakor je bila nazadnje spremenjena z Direktivo 2004/28/ES (UL L 136, 30.4.2004, str. 58).
   
      PRILOGA
      A.   Naslednja(-e) snov(-i) se vnese(-jo) v Prilogo I.
      6.   Učinkovine, ki delujejo na razmnoževalni sistem
      6.1   Progestageni
      
         
                     Farmakološko aktivna/e substanca/e
                  
                  
                     Oznaka ostanka
                  
                  
                     Živalska vrsta
                  
                  
                     MVO
                  
                  
                     Tarčna tkiva
                  
               
                     „Altrenogest
                         (1)
                     
                  
                  
                     Altrenogest
                  
                  
                     Prašiči
                  
                  
                     1 μg/kg
                  
                  
                     Sveža koža + maščoba
                  
               
                     0,4 μg/kg
                  
                  
                     Jetra
                  
               
                     Kopitarji
                  
                  
                     1 μg/kg
                  
                  
                     Maščoba
                  
               
                     0,9 μg/kg
                  
                  
                     Jetra“
                  
               
      B.   Naslednja(-e) snov(-i) se vnese(-jo) v Prilogo II.
      2.   Organske spojine
      
         
                     Farmakološko aktivna/e substanca/e
                  
                  
                     Živalska vrsta
                  
               
                     „Beklometazon dipropionat
                     
                  
                  
                     Kopitarji (2)
                     
                  
               
                     Kloprostenol
                  
                  
                     Koze
                  
               
                     R-kloprostenol
                  
                  
                     Koze
                  
               
                     Sorbitan seskvioleat
                  
                  
                     Vse živalske vrste za proizvodnjo hrane“
                  
               
      C.   Naslednja(-e) snov(-i) se vnese(-jo) v Prilogo III (Seznam farmakološko aktivnih snovi, ki se uporabljajo v zdravilih za uporabo v veterinarski medicini in za katere so določene začasne mejne vrednosti ostankov).
      2.   Sredstva za zatiranje zajedavcev
      2.4   Sredstva, ki delujejo proti protozojem
      2.4.3   Triazin trion derivati
      
         
                     Farmakološko aktivna/e substanca/e
                  
                  
                     Oznaka ostanka
                  
                  
                     Živalska vrsta
                  
                  
                     MVO
                  
                  
                     Tarčna tkiva
                  
               
                     „Toltrazuril
                         (3)
                     
                  
                  
                     Toltrazuril sulfon
                  
                  
                     Govedo
                  
                  
                     100 μg/kg
                  
                  
                     Mišičevje
                  
               
                     150 μg/kg
                  
                  
                     Maščoba
                  
               
                     500 μg/kg
                  
                  
                     Jetra
                  
               
                     250 μg/kg
                  
                  
                     Ledvica“
                  
               
      
         (1)  Samo za zootehniško uporabo in v skladu z določbami Direktive 96/22/ES.
      
         (2)  Samo za uporabo pri vdihavanju.
      
         (3)  Začasne mejne vrednosti ostankov prenehajo veljati 1.7.2006. Ni za uporabo pri živalih, katerih mleko se prideluje za prehrano ljudi.